laion/Wikipedia-Exotic huggingface dataset:
מיכל רפאלי-כדורי

מיכל רפאלי-כדורי היא בכירה בענף התקשורת הישראלי. כיהנה כסמנכ"ל רגולציה בחברת YES, יו"ר זיר"ה, יו"ר המועצה לשידורי כבלים ולשידורי לוויין. רפאלי-כדורי למדה לתואר ראשון בתולדות האמנות והתיאטרון באוניברסיטה העברית בירושלים. בזמן לימודיה הייתה מזכירת נשיא המדינה בתקופתם של אפרים קציר ויצחק נבון. בשנים 1980–1989 הייתה מנהלת הפעילות הפרלמנטרית של תנועת רצ בכנסת, יועצת התקשורת ודוברת התנועה. בשנים 1990–1992 הייתה מראשוני העובדים בחברת ערוצי זהב. הייתה מנהלת במחלקת התוכן, עורכת מדריך הטלוויזיה, אחראית על הדוברות, יחסי ציבור לובי ופרסומים. בשנים 1992–1993 הייתה יועצת טלוויזיה לשרת החינוך והתרבות שולמית אלוני. יוזמת ומרכזת "ועדת לבני", לבחינת מצב רשות השידור. נציגת שרת החינוך בוועד המנהל של רשות השידור. בשניים 1993- 1997 הייתה יו"ר המועצה לשידורי כבלים ולווין וחברת הנהלת משרד התקשורת. במסגרת זו פיקחה וקבעה את המדיניות בהיבטי השידור והשירותים, פיתוח והרחבת ענף השידורים בכבלים ובתקופתה החלה הכנסת התחרות במונופול הכבלים שמשה כראש צוות ההכנה לקבלת מידע (RFI) לשידורי טלוויזיה רב-ערוצית בלוויין. ייזמה[דרוש מקור] חקיקת הערוצים הייעודיים, ניהלה המכרזים לערוץ הקניות, הערוץ בשפה הערבית. הייתה ממקימי הוועדה הישראלית למדרוג. הקימה את מערך התמיכות בשידור קהילתי והקימה[דרוש מקור] מכספי התמלוגים של הכבלים והממשלה את קרן מקור לטלוויזיה לעידוד הפקות לטלוויזיה, אליה הצטרפה אחרי 25 שנה כחברת הנהלה. בשנים 2018-1999 הייתה סמנכ"לית רגולציה ומנהלת הערוצים החיצוניים בחברת yes. עד לשנת 2014 שמשה גם כחברת הנהלת אגף התוכן ומנהלת רכש הערוצים החיצוניים. ב-2011 הייתה ממקימי[דרוש מקור] חברת זיר"ה וכיהנה בה כמנהלת ויו"ר הדירקטוריון. ב-2018 הקימה יחד עם עמית שכטר את קרן פרס היצירה על שם שולמית אלוני, והיא מנהלת את הקרן מאז. חברת הוועדים המנהלים של קרן מקור, קופרו והתיאטרון הערבי-עברי ביפו. חברת הנהלת שותפים לדרך - אגודת הידידים של עמותת יוצאים לשינוי. ביוני 2020, מונתה לחברה במועצת תאגיד השידור הישראלי - "כאן", כנציגת ציבור בעלת ניסיון בתחום היצירה הטלוויזיונית. רפאלי-כדורי נשואה לדב כדורי, אם לשתי בנות ומתגוררת במבשרת ציון. לי-אור אברבך, ‏"אם יאפשרו ל-yes לשדר פרסומות, נוזיל את החבילה", באתר גלובס, 18 בפברואר 2014 אפי לנדאו, ‏יו"ר מועצת הכבלים לוועדת וקס-ברודט-ליאון: להגמיש את השירותים והתעריפים למנויים, באתר גלובס, 19 בנובמבר 1996 צבי לביא, ‏חילוקי דעות על סמכות ועדת הכלכלה מעכבים האישור לערוצי כבלים יעודיים, באתר גלובס, 2 ביולי 1997 אביבה קרול וצבי לביא, ‏משרד התקשורת יפרסם מחדש בקרוב את המיכרז לערוץ בערבית בכבלים, באתר גלובס, 6 באפריל 1997 גואל פינטו, מקור בלי תשלום נוסף, באתר הארץ, 10 במרץ 2003 יונתן כיתאין, ‏תקופת הצינון של סמנכ"לית הרגולציה ב-yes קוצרה ל-3 חודשים, באתר גלובס, 18 במרץ 2018 נתי טוקר, אחרי 18 שנה: מיכל רפאלי-כדורי עוזבת את yes, באתר TheMarker‏, 11 ביוני 2017 בכירים בענף התקשורת מקימים קרן להנצחת שולמית אלוני, באתר הארץ, 10 ביוני 2018 מירון רפופורט, לחתור נגד רוח התקופה: פרס יצירה חדש על שם שולמית אלוני, באתר "שיחה מקומית", 3 ביולי 2018 האתר של קרן פרס היצירה על שם שולמית אלוני אתר העמותה ענת ביין-לובוביץ', ‏הנדל מינה מועצה חדשה לתאגיד השידור "כאן" בראשות גיל עומר, באתר גלובס, 15 ביוני 2020
מוזיאון הריגול הגרמני ברלין

מוזיאון הריגול הגרמני ברלין (באנגלית: German Spy Museum Berlin; בגרמנית: Deutsches Spionagemuseum Berlin) הוא מוזיאון פרטי בנושא ריגול בברלין בירת גרמניה. המוזיאון נפתח לציבור ב-19 בספטמבר 2015. המוזיאון ממוקם בכיכר לייפציג. המוזיאון מציג בתערוכה אינטראקטיבית ובמולטימדיה את ההיסטוריה של שירותי הריגול והשירותים החשאיים ברחבי העולם. המוזיאון בוחן שיטות ריגול ותקשורת באמצעות קידוד (קריפטוגרפיה) לאורך ההיסטוריה, החל מטקסטים מצריים קדומים, תוך מתן דגש מיוחד לפעילות ריגול בברלין במהלך המלחמה הקרה. ברלין הייתה מוקד ריגול במהלך המלחמה הקרה. בחלל תצוגה של 3,000 מטרים רבועים, המוזיאון מציג יותר מ-300 תערוכות מהמלאי שלו שמורכבות מיותר מאלף פריטי תצוגת קבע. בתצוגה מופיעים מכונת אניגמה מקורית, מצלמות CIA נדירות ואביזרים מסרטי ג'יימס בונד. התצוגה מורכבת ברובה ממוצגים מקוריים, דגמים ועותקים (שחזורים) ומיצבים. היסטוריית הריגול מהעת העתיקה ועד העידן הנוכחי, ריגול במלחמת העולם הראשונה, ריגול במלחמת העולם השנייה, קריפטולוגיה, מורס, רדיו, ריגול במלחמה הקרה (שירותי חשאיות במזרח ובמערב גרמניה), ציוד ריגול, אימוני ריגול, שיטות ריגול, ריגול בקולנוע (כגון בסרטי ג'יימס בונד), סוכנים כפולים, ריגול בהווה ובעתיד. מכונת אניגמה מכונית טראבנט המשמשת לתצפיות מפה דיגיטלית לאיתור פעילויות מודיעין בברלין במהלך המלחמה הקרה אביזרי ג'יימס בונד מסלול מכשולי לייזר מדיה וקבצים בנושא מוזיאון הריגול הגרמני ברלין בוויקישיתוף אתר האינטרנט הרשמי של מוזיאון הריגול הגרמני ברלין מוזיאון הריגול הגרמני ברלין, ברשת החברתית פייסבוק מוזיאון הריגול הגרמני ברלין, ברשת החברתית אקס (טוויטר) אתר מוזיאון הריגול הגרמני ברלין
סן-דני

האם התכוונתם ל... דיוניסיוס הקדוש (Denis de Paris) - הבישוף הראשון של פריז וקדוש נוצרי צרפתי סן-דני (ראוניון) – הבירה האדמיניסטרטיבית של ראוניון שבאוקיינוס ההודי סן-דני (איל-דה-פראנס) – פרוור של פריז בזיליקת סן-דני – כנסייה גותית בה קבורים מלכי צרפת מנזר סן-דני – מנזר רב השפעה שהיה כפוף למלך צרפת
מפרצון פוטאקה

מפרצון פוטאקה (באנגלית: Potaka Inlet) הוא מפרצון צר מלא קרח בצפון האי ת'רסטון, שבאנטארקטיקה. המפרץ ממוקם בסמוך מזרחית לחצי האי סטאר. אורכו של המפרץ 15 קילומטרים. המפרצון מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בדצמבר 1946. שמו של המפרצון ניתן לו על ידי הוועדה המייעצת לשמות אנטארקטיים. המפרצון נקרא על שמו של דוקטור לואי ה. פוטאקה ( Dr. Louis H. Potaka), שהיה רופא במשלחת בירד לחקר אנטארקטיקה (ByrdAE) בשנים 1933–1935. מפרצון פוטאקה באתר הסקר הגאולוגי של ארצות הברית מפרצון פוטאקה באתר הגאזט האנטארקטי של ממשלת אוסטרליה מפרצון פוטאקה באתר הגאזט האנטארקטי המשווה SCAR של ממשלת אוסטרליה מפת אזור מפרצון פוטאקה גאזט השמות האנטארקטיים הרשמי של ארצות הברית מידע גאוגרפי והיסטורי
פסגות סמית'

פסגות סמית' (באנגלית: Smith Peaks) הן קבוצת פסגות ברכס דייוויד, בהרי פארמנס, באדמת מק. רוברטסון, שבאנטארקטיקה. הפסגות ניצבות בסמוך מדרום להר הורדן. הפסגות מופו על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן, בין השנים 1936–1937. הפסגות מופו בשנית על ידי משלחת החקר האנטארקטית הלאומית של אוסטרליה בין השנים 1957–1960. שמם של הפסגות ניתן להם על ידי ועדת השמות האנטארקטיים של אוסטרליה. הפסגות נקראות על שמו של פרדריק אפלטון סמית' (Frederick Appleton Smith) שהיה מכונאי דיזל בתחנת מוסון בשנת 1957. פסגות סמית' באתר הסקר הגאולוגי של ארצות הברית פסגות סמית' באתר הגאזט האנטארקטי של ממשלת אוסטרליה פסגות סמית' באתר הגאזט האנטארקטי המשווה SCAR של ממשלת אוסטרליה מחשבון מרחקים - מרחקים מפסגות סמית' מידע גאוגרפי והיסטורי
עמק סקוקי

עמק סקוקי (באנגלית: Skoki Valley) הוא עמק בפארק הלאומי באנף, באלברטה, שבקנדה, בסמוך לעיירה לייק לואיז. בעמק שוכנים אגמים ומעברים רבים כמו אגם הידן, אגם פטרמיגן ומעבר דספשן. העמק פופולרי בקרב מטיילים, גולשים ומטפסים בזכות השלג הצח והנופים המדהימים. כדי להכיל גולשים בשנות השלושים של המאה הקודמת נבנו שם בקתת הסקי סקוקי ובקתת האפווי (Halfway) באמצעות בולי עץ על ידי סוחרים מקומיים. אגמי רד דיר (Red Deer; "הצבי האדום") המהווים את שפכי הנהר של נהר רד דיר ממוקמים בסמוך לעמק למרגלות הר סקוקי. ברנס, כריסטין (1999). Great Lodges of the Canadian Rockies. בנד, אורגון: W. W. West. pp. 128–137. ISBN 0-9653924-2-2. "Skoki Ski Lodge National Historic Site of Canada". Parks Canada.
פסגת דאנלופ

פסגת דאנלופ (באנגלית: Dunlop Peak) היא פסגה בפסגות סמית', ברכס דייוויד, בהרי פראמנס, באדמת מק. רוברטסון, שבאנטארקטיקה. גובהה של הפסגה 1,330 מטרים מעל פני הים. הפסגה ממוקמת 1.9 קילומטרים דרומית להר הורדן. הפסגה מופתהו על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן, בין השנים 1936–1937. משלחות חקר רבות של משלחת החקר האנטארקטית הלאומית של אוסטרליה חלפו בסמוך לפסגה בדרכן דרומה, לאחר שנת 1957. שמה של הפסגה ניתן לה על ידי ועדת השמות האנטארקטיים של אוסטרליה. הפסגה נקראות על שמו של ר. דאנלופ (R. Dunlop) שהיה פיזיקאי חוקר קרניים קוסמיות בתחנת מוסון בשנת 1959. • Mackintosh, Andrew & White, Duanne & Fink, David & Gore, Damian & Pickard, John & Fanning, Patricia. (2007), Exposure ages from mountain dipsticks in Mac. Robertson Land, East Antarctica, indicate little change in ice-sheet thickness since the Last Glacial Maximum, Geology. 35. https://doi.org/10.1130/G23503A.1. פסגת דאנלופ באתר הסקר הגאולוגי של ארצות הברית פסגת דאנלופ פסגת דאנלופ באתר הגאזט האנטארקטי המשווה SCAR של ממשלת אוסטרליה פסגת דאנלופ באתר peakery - המרחק בין פסגת דאנלופ לאתרים סמוכים פסגת דאנלופ באתר mountainplanet מחשבון מרחקים - מרחקים מפסגת דאנלופ מפת אזור פסגת דאנלופ תחזית מזג אוויר עדכנית עבור פסגת דאנלופ גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר גובהה של הפסגה 1,245 מטרים מעל פני הים מידע גאוגרפי מידע היסטורי על חקר הפסגה
פסגת סמית' (אנטארקטיקה)

פסגת סמית' (באנגלית: Smith Peak) היא פסגה בולטת בהרי ווקר, באי ת'רסטון בארץ אלזוורת', שבאנטארקטיקה. הפסגה ממוקמת דרומית-מזרחית לראשו של מפרצון פוטאקה; 9.7 קילומטרים מזרחית - צפון-מזרחית להר האבארד. גובה הפסגה 583 מטרים מעל פני הים. הפסגה מופתה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בדצמבר 1946. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שמו של דין ס. סמית' (Dean C. Smith), שהיה טייס במשלחת בירד לחקר אנטארקטיקה (ByrdAE) בשנים 1928–1930. פסגת סמית' באתר הסקר הגאולוגי של ארצות הברית פסגת סמית' באתר הגאזט האנטארקטי של ממשלת אוסטרליה פסגת סמית' באתר הגאזט האנטארקטי המשווה SCAR של ממשלת אוסטרליה מזג אוויר עדכני עבור פסגת סמית' גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
הר סקוקי

הר סקוקי (באנגלית: Skoki Mountain) הוא הר הממוקם בפארק הלאומי באנף שבאלברטה, קנדה. הוא ממוקם לכיוון מזרח עמק סקוקי, בראש נהר רד דיר, והיא חלק מרכס סלייט. בבסיס ההר שוכנת בקתת הסקי סקוקי, בקתת סקי היסטורית שנבנתה בשנת 1931, שהיא גם נקודת המוצאה של מספר מסלולי טיול המובילים לפסגת ההר בגובה 2,707 מטרים. הר סקוקי נקרא על ידי ג'יימס פ' פורטר בשנת 1911, ושמו הוא המילה הילידית לביצת עשב או לביצה. "About Skoki Lodge". Skoki Lodge. נבדק ב-2008-08-31.
הר אנתוזואן

הר אנתוזואן (באנגלית: Anthozoan Mountain, "הר האלמוגים") הוא הר של רכס סלייט שבאלברטה, קנדה. קיבל את שמו בשנת 1925, לאחר שנמצאו אנתוזואנים מאובנים (אלמוגים) באבן הגיר הדבונית בהר. "Anthozoan Mountain", peakfinder.com "Anthozoan Mountain", Bivouac.com Place-names of Alberta. Ottawa: Geographic Board of Canada. 1928. p. 12.
הר ברכיופוד

הר ברכיופוד (באנגלית: Brachiopod Mountain) הוא הר הממוקם ברכס סלייט, קבוצת משנה של הרי הרוקי הקנדיים שבאלברטה, קנדה. ההר נקרא על ידי ג'יימס פ. פורטר, על שם הברכיופודים המאובנים שנמצאו באבן הגיר הדבונית בהר. בהתבסס על שיטת קפן למיון אזורי אקלים, הר ברכיופוד ממוקם באזור אקלים תת-ארקטי עם חורפים קרים ומושלגים וקיץ מתון. הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס בחורף. צילום של הר ברכיופוד, באתר פליקר "Brachiopod Mountain", peakfinder.com "Brachiopod Mountain", Bivouac.com. פיל, מ.ק.; פינלייסון, ב.ל.; מקמהון, ט.א., "Updated world map of the Köppen−Geiger climate classification", כרך 11, 2007, עמ' 1633–1644. (באנגלית)
סמיון שולומוביץ' גורביץ'

סמיון שולומוביץ' (או, לפי תעודות אחרות: שלמוביץ') גורביץ' (ברוסית: Семён Шоломович Гуревич או Семён Шлемович Гуревич; ‏1915 – 1982) היה יהודי סובייטי לוחם במלחמה הפטריוטית הגדולה, מפקד מחלקת טלפון וכבלים של פלוגת התקשורת המעוטרת מס' 107 בחטיבת סיור מס' 78 של הארמייה השביעית של חזית הערבה, גיבור ברית המועצות, בדרגת לויטננט המעוטר. נולד בעיר איגומן, גוברניית מינסק, במשפחת איכרים. לאחר סיום שבע שנות לימודיו, עבד כנגר. בצבא האדום מאז 1936. השתתף בפלישת ברית המועצות לפולין באזור בלארוס בשנת 1939. בחזיתות של מלחמת העולם השנייה מאז יולי 1941. בשנת 1942 סיים את לימודיו בבית הספר לפרשים של טמבוב. חבר במפלגה הקומוניסטית של ברית המועצות מאז 1943. בלילה שלפני 25 בספטמבר 1943 חצה עם עוד ארבעה קשרים את נהר הדנייפר מצפון לכפר דומוטקן שבנפת ורחנפרובסקי במחוז דניפרופטרובסק ברפובליקה הסובייטית הסוציאליסטית האוקראינית וחיבר מפקדות בין הגדות. כשקבוצה של חיילי ורמאכט ביצע תקיפה מן העורף הסובייטי ב-27 בספטמבר 1943, התקשורת עם הגדה השמאלית נותקה והוא הוביל את חיילי הקשר למתקפת נגד וחיסל באופן אישי יותר מעשרה חיילים גרמניים. לאחר מכן חודש הקשר. לאחר המלחמה - יצא לגמלאות, חי ועבד במינסק. נקבר בבית העלמין המזרחי (המוסקבאי) בעיר. לפי הלוח היוליאני דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף על שמו באתר "גיבורי המדינה" (ברוסית) מידע מבסיס הנתונים "גבורת העם"(ברוסית) מידע מבסיס הנתונים "גבורת העם"(ברוסית) מידע מבסיס הנתונים "גבורת העם" (ברוסית) דף הענקת המדליה ותיאור מעשה הגבורה בבסיס הנתונים "גבורת העם" (ברוסית)
Reflections (A Retrospective)

Reflections (A Retrospective) (בעברית: השקפות (רטרוספקטיבה)) הוא אלבום הלהיטים הראשון של הזמרת מרי ג'יי בלייג', אשר יצא ב-1 בדצמבר 2006 באירופה, ובארצות הברית 12 יום לאחר מכן על ידי גפן רקורדס. נכון לדצמבר 2009, מכירות האלבום עומדות על 900 אלף עותקים בארצות הברית והוא זכאי למעמד זהב. בבריטניה האלבום אמנם הגיע רק למקום 40, אך מכר 140 אלף עותקים במדינה ובכך היה זכאי גם שם למעמד זהב בזכות השבוע של חג המולד שבשבוע הזה מכירותיו עלו ב-40 אלף עותקים. נכון למאי 2008, מכירות האלבום עומדות על כ-1.3 מיליון עותקים בכל העולם. האלבום היה אמור לצאת במקור בנובמבר 2005 בשם "Reminisce... Until the Breakthrough", אך בגלל יציאת אלבומה "The Breakthrough" שנה קודם לכן הוחלט לדחות את יציאת האלבום לאביב 2006. השירים "Be Without You", "One", "MJB da MVP" ו-"Can't Hide from Luv" תוכננו להיות באלבום זה אך בסופו של דבר יצאו תחת האלבום "The Breakthrough". בסופו של דבר האלבום יצא בדצמבר 2006 והוחלט לשנות את שמו. מידע על האלבום Reflections באתר MusicBrainz מידע על האלבום Reflections באתר AllMusic האלבום Reflections באתר Discogs ברייאן מייקל קוקס, שון קומבס, קנדריק דין, ג'רי דופלסיס, בייביפייס, ג'ימי ג'אם וטרי לואיס, קנדו איסקס, וייקליף ז'אן, מארק לדפורד, ג'ון לג'נד, מארק מורלס, צ'אקי ת'ומפסון, פוק, ג'סטט ליגו.
יעל בלארי

יעל בלארי (שם מדעי: Myotragus balearicus; מילולית מיוונית: "עז-עכבר בלארית") הוא מין נכחד של מפריט פרסה מקבוצת היעלים, אשר השתייך לסוג מיוטראגוס (Myotragus), וחי בין הפליוקן להולוקן באיים מיורקה ומנורקה שבאיים הבלאריים מלפני 5.3 מיליון שנה עד שנכחד לפני 5,000 שנה. יעל זה הוגדר ב-1909 בידי דורותיאה בייט (אנ'), ומחקר שנערך באוניברסיטה בברצלונה הגיע למסקנה שאף על פי שהיא קרוי עז הוא קרוב יותר לכבשים. יעל זה, שעבר גמדיות איים, הגיע לגובה 50 סנטימטרים בכתפיים ולמשקל של 50 עד 70 קילוגרם בממוצע. הוא היה קטן יחסית ליעלים והיה בעל מבנה עיניים שפנו קדימה כמו עיני טורפים ופרימטים, בניגוד למרבית הפרסתנים ורוב היונקים הצמחוניים שהם בעלי עיניים מצידי הגולגולת. הדבר נבע ממיעוט הטורפים באי ומתנאי החיים של היעל על הצוקים התלולים. הוא היה בעל לסת תחתונה ארוכה בעלת חותכות בולטות, אך בלסת העליונה כמעט שלא בלטו שיניים. החוטם שלו היה קצר ומעל ראשו בלטו זוג קרניים קצרות עם עיקול קטן. ככל הנראה היו קרניים על ראשיהם של שני הזוויגים. היעל הבלארי היה כנראה אוכל עלים של שיחים וצמחייה עשבונית ופחות ליחך עשבים. נראה שהצמחייה באי הייתה פזורה מכדי לתמוך בעדרי פרסתנים גדולים ולא נמצאו מאובני עשבים. הוא חי באי לצד הנורלאגוס, גדול הארנבאים מעולם ששקל 30 קילוגרם. מדיה וקבצים בנושא יעל בלארי בוויקישיתוף יעל בלארי, באתר NCBI (באנגלית) יעל בלארי, באתר האנציקלופדיה של החיים (באנגלית) יעל בלארי, באתר GBIF (באנגלית)
הר וייטהורן

הר וייטהורן (באנגלית: Whitehorn Mountain) הוא הר הממוקם ברכס סלייט שבפארק הלאומי באנף שבאלברטה, קנדה. כמו הרים אחרים בפארק באנף, הר וייטהורן מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית. בהתבסס על שיטת קפן למיון אזורי אקלים, ההר ממוקם באזור אקלים תת-ארקטי עם חורפים קרים ומושלגים וקיץ מתון. הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס. אתר שירות הפארקים הלאומיים של ארצות הברית: הפארק הלאומי באנף מזג האוויר בהר וייטהורן: תחזית הר "Whitehorn Mountain", Bivouac.com. Gadd, Ben (2008). Geology of the Rocky Mountains and Columbias. פיל, מ.כ.; פיינלסון, ב.ל.; מקמהון, ט.א. (2007). "Updated world map of the Köppen−Geiger climate classification". Hydrol. Earth Syst. Sci. 11: 1633–1644. ISSN 1027-5606.
רכס הת'ר

רכס הת'ר (באנגלית: Heather Ridge) ממוקם ברכס סלייט שבאלברטה. כמו הרים אחרים בפארק באנף, רכס הת'ר מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית. בהתבסס על שיטת קפן למיון אזורי אקלים, רכס הת'ר ממוקם באזור אקלים תת-ארקטי עם חורפים קרים ומושלגים וקיץ מתון. הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס בחורף. מדיה וקבצים בנושא רכס הת'ר בוויקישיתוף אתר פארקים בקנדה: הפארק הלאומי באנף "Heather Ridge", PeakFinder.com. "Heather Ridge", Bivouac.com. ה.ר. בליאה, The story of the mountains in Banff National Park, 1960 Gadd, Ben, Geology of the Rocky Mountains and Columbias, 2008 פיל, מ.כ.; פיינלסון, ב.ל.; מקמהון, ט.א. (2007). "Updated world map of the Köppen−Geiger climate classification". Hydrol. Earth Syst. Sci. 11: 1633–1644. ISSN 1027-5606.
Al di là

"Al di là" (בעברית: "מֵעֵבֶר") הוא שיר מאת המלחין האיטלקי קרלו דונידה למילים מאת מוגול. את השיר הקליטה הזמרת בטי קרטיס. המילים באנגלית נכתבו בידי ארווין דרייק. השיר ייצג את איטליה באירוויזיון של שנת 1961. קרטיס ביצעה את השיר באיטלקית, בתחרות שנערכה ב-18 במרץ 1961 בהיכל הפסטיבלים בעיר קאן שבצרפת. השיר נשלח לאירוויזיון בעקבות זכייתה של קרטיס בפסטיבל סן רמו שנערך ב-2 בפברואר 1961. בין השנים 1958 ל-1966 השיר הזוכה בפסטיבל סן רמו נשלח לייצג את איטליה באירוויזיון. ב-1962 הקליטה את השיר הזמרת האמריקאית-איטלקייה קוני פרנסיס, בתחילה באיטלקית, ובהמשך אותה שנה הקליטה גרסה דו לשונית של השיר. פרנסיס כתבה את המילים באנגלית במקום להשתמש בגרסה של ארווין דרייק. דונידה מוכר בארצות הברית מכתיבת השיר "Uno dei tanti", או הגרסה באנגלית "I (Who Have Nothing)". הפזמונאי דרייק מוכר לשירים כגון "Quando, quando, quando", ו-"Good Morning Heartache", וכן כתיבת מילים ולחן של השיר "It Was a Very Good Year". בארצות הברית השיר "Al di là" משויך בעיקר לזמר אמיליו פריקולי. הוא שר את השיר בסרט "הרפתקה ברומא" משנת 1962, בכיכובם של טרוי דונהיו וסוזן פלאשט, בו הוא מופיע במועדון לילה. הסינגל בביצועו שיצא באותה שנה הגיע למקום השישי במצעד שיר הפופ של הבילבורד, ולמקום השלישי במצעד easy-listening. במצעד השנתי דורג השיר בביצוע פריקולי במקום ה-48. פריקולי הקליט גרסה מעט שונה של השיר לאלבום. במצעד הסינגלים הבריטי הגיע גרסה זו למקום השלושים, ושהתה במצעד Record Retailer Top 50 במשך 14 שבועות. המוזיקאי אל הירט גם הופיע בסרט "הרפתקה ברומא" והוא מנגן את השיר בסצנת מועדון הלילה. הוא הקליט גרסת כיסוי משלו לאלבום "Honey in the Horn" משנת 1963. הזמר ג'רי וייל הקליט גרסה משלו באלבומו "Arrivederci, Roma" משנת 1963. זמרי ריי צ'ארלס הקליטו גרסת כיסוי של השיר בשנת 1964, שהגיע למקום ה-29 במצעד בילבורד הוט 100. הזמר אל מרטינו הקליט גרסה באיטלקית של השיר לאלבומו "Voices of Al Martino" משנת 1963 שיצא בחברת התקליטים קפיטול רקורדס. סרג'ו פרנקי, זמר איטלקי-אמריקאי, הקליט ב-1968 את השיר ב-RCA Victor לאלבומו "Wine and Song". הזמר פטריציו בואנה הקליט ב-2015 את השיר בחברת דקה גרסה באנגלית ובאיטלקית לאלבומו "Viva la Dolce Vita". מידע על היצירה "Al di là" באתר מיוזיק בריינז Jose-Juan Porcar Cano (2017-03-04), Emilio Pericoli - AL DI LA ("Más allá") subtitulada en castellano., נבדק ב-2018-06-22 Top 100 Songs | Billboard Hot 100 Chart, Billboard (ארכיון) The Complete Book of the British Charts by Tony Brown, Omnibus Press, 2000, page 668 Al Hirt, Honey in the Horn Jerry Vale, Arrivederci, Roma "Archived copy". אורכב מ-המקור ב-2012-04-21. נבדק ב-2012-08-05. {{cite web}}: (עזרה) Sergio Franchi "Tutti i successi del 1961" (באיטלקית). HitParadeItalia.it. נבדק ב-15 באוגוסט 2013. {{cite web}}: (עזרה) Peak positions for the song in the US:
Chains on You

"Chains on You" הוא שיר באנגלית, שנכתב והולחן על ידי אתנה מנוקיאן, דיג'יי פאקו, ובוצע על ידי אתנה מנוקיאן. ב-15 בפברואר 2020 השיר זכה בתוכנית "Depi Ervatesil" שמהווה את קדם האירוויזיון הארמני, ונבחר לייצג את המדינה באירוויזיון 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. מילות השיר "Chains on You" באתר Genius סרטון השיר "Chains on You" באתר יוטיוב מידע על השיר "Chains on You" באתר iTunes מידע על השיר "Chains on You" באתר ספוטיפיי נתן פיקו, 🇦🇲 Armenia: Athena Manoukian has won Depi Evratesil!, אסקאקסטרה, 15 בפברואר 2020
אתנה מנוקיאן

אתנה מנוקיאן (ביוונית: Αθηνά Μανουκιάν, בארמנית: Աթենա Մանուկյան; נולדה ב-22 במאי 1994) היא זמרת ופזמונאית יוונייה–ארמנית. ב-15 בפברואר הוכרז כי תייצג את ארמניה באירוויזיון לשנת 2020 שברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. כניסתה של מנוקיאן לתעשיית המוזיקה התרחשה ב-2007, בה היא השתתפה בתחרות "This Is What's Missing", וזכתה בה במקום הראשון בפרס של הפקת טלוויזיה בינלאומית מטעם רשת אלפא טלוויז'ן יוון. כשנה לאחר מכן, בשנת 2008, השתתפה מנוקיאן בקדם אירוויזיון הילדים היווני, והתמודדה על הזכות לייצג את יוון באירוויזיון הילדים 2008. מנוקיאן הגיעה למקום השביעי בקדם. הזוכה בקדם, ניקי ינוצ'ו, הגיע למקום ה-14 מתוך 15 בתחרות אירוויזיון הילדים 2008. ב-2011 הוציאה מנוקיאן את הסינגל הראשון שלה בשם "Party Like A Freak", שנעשה לאחד מהלהיטים הגדולים ביותר ביוון עם מעל למיליון צפיות ביוטיוב (נתון גבוה מאוד באותה התקופה). בעקבות ההצלחה של "Party Like A Freak" שהועמד לפרס הקליפ המצטיין בטקס "Video Music Awards", היא הוציאה בשנת 2012 סינגל עוקב בשם "I Surrender", שהפך ללהיט גם הוא במהרה. מנוקיאן הוסיפה מספר חודשים לאחר מכן שיר נוסף לדיסקוגרפיה שלה בשם "Na Les Pos M' agapas". כל שלושת הסינגלים הגיעו למעמד זהב ביוון. ב-2014 מנוקיאן הוציאה לאור את הסינגל "XO" עליו עבדה עם חברת התקליטים מקס מיוזיק סקנדינביה. השיר הוקלט בסטוקהולם, בירת שוודיה, והקליפ שלו צולם בסידני שבאוסטרליה. הקליפ זכה ב"Armenian Pulse Award" בקטגוריית השיר הטוב ביותר בשפה האנגלית. ב-2017 נכנסה מנוקיאן לתעשיית הפזמונאות כשכתבה את השיר "Palia Mou Agapi" לזוכת אירוויזיון 2005, הלנה פפאריזו. השיר הגיע למעמד פלטינה ביוון. ב-2018 נבחנה מנוקיאן לגרסה הבריטית של X Factor. היא הודחה בשלבים הראשונים של התוכנית. במהלך השנים נפוצו שמועות כי מנוקיאן תייצג את ארמניה בתחרות האירוויזיון, גם ב-2015 וגם ב-2016. מנוקיאן אכן דנה באפשרות לייצג את יוון, ארמניה או קפריסין באירוויזיון. בשנת 2020 פורסם כי היא תתמודד בקדם "Depi Evratesil 2020" הארמני לאירוויזיון. מנוקיאן זכתה בקדם עם השיר "Chains on You" ו-168 נקודות בהפרש של 48 נקודות מהמקום השני. אתר האינטרנט הרשמי של אתנה מנוקיאן אתנה מנוקיאן, ברשת החברתית פייסבוק אתנה מנוקיאן, ברשת החברתית אקס (טוויטר) אתנה מנוקיאן, ברשת החברתית אינסטגרם אתנה מנוקיאן, סרטונים בערוץ היוטיוב אתנה מנוקיאן, במסד הנתונים הקולנועיים IMDb (באנגלית) אתנה מנוקיאן, באתר ספוטיפיי אתנה מנוקיאן, באתר Last.fm (באנגלית) אתנה מנוקיאן, באתר AllMusic (באנגלית) אתנה מנוקיאן, באתר MusicBrainz (באנגלית) אתנה מנוקיאן, באתר דיזר אתנה מנוקיאן, באתר Discogs (באנגלית) אתנה מנוקיאן, באתר Genius Athena Manoukian - "I have strong Armenian roots of which I'm very proud", ארמנפשאן, 7 באפריל 2015 סאם סופון, Armenia 2015: Athena Manoukian to Vienna?, וויוויבלוגס, 29 בינואר 2015 רובין גלאגר, Greek JESC 2008 national finalist Athena Manoukian stuns judges at X Factor UK audition, וויוויבלוגס, 10 בספטמבר 2018 EXCLUSIVE: Athena Manoukian talks new music, Eurovision 2020 and reflects on her X Factor experience., אסקטייקאובר, 15 באוקטובר 2015 נתן פיקו, 🇦🇲 Armenia: Athena Manoukian has won Depi Evratesil!, אסקאקסטרה, 15 בפברואר 2020 Athena Manoukian, האתר הרשמי של תחרות האירוויזיון
מבצר לוהאגאר

מבצר לוהאגאר (בהינדית: लोहागढ़ दुर्ग באנגלית: Iron Fort - מבצר הפלדה) הוא מבצר מהמאה ה-18 הממוקם בעיר באראטפור, שבמחוז ראג'סטאן, הודו. המבצר נבנה בשנת 1733 על ידי קונוואר מהראג'ה סוראג' מאל, שהיה שליט באראטפור ותוכנן כך שיהיה בלתי ניתן לחדירה. בשנת 1803, ניסה הלורד ג'רארג לייק (Gerard Lake) לפוצץ את המבצר באמצעות תחמושת רבה אך הניסיון נכשל. בשנת 1805, הטיל הלורד לייק מצור על המבצר שנמשך יותר משישה שבועות. המבצר נבנה על אי מלאכותי במרכז העיר וכולל מספר מבנים, חומותיו עשויות בוץ עבה שפגזי תותח שקעו בו וכל ניסיונות התקיפה נגדו עלו בתוהו. אל המבצר ניתן להיכנס דרך שני שערים מרכזיים: השער הצפוני אשטאדהו (Ashtdhaatu) - נלקח מהמצודה האדומה לאחר כיבוש דלהי בשנת 1764. השער הדרומי צ'ובוראה (Chowburja) - מורכב מארבעה עמודים. אחמד שאה דוראני מדיה וקבצים בנושא מבצר לוהאגאר בוויקישיתוף Ram Sharma, लोहागढ़ किला | Lohagarh Qila | Lohagad fort in Hindi, hindi100, ‏2018-05-31 (באנגלית) Lohagarh Fort – Jatland Wiki, www.jatland.com ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מבצר לוהאגאר".